Virgílio do Carmo da Silva

Virgílio do Carmo da Silva S.D.B. (født 27. november 1967 i Venilale i Portugisisk Timor) er en østtimoresisk katolsk ordensgeistlig og biskop av Dili i Øst-Timor, og til erkebiskop da Díli i 2019 ble elevert til erkebispedømme. 

Den 29. mai 2022 kunngjorde pave Frans at han ville kreere ham til kardinal ved et konsistorium planlagt til 27. august.

Liv og virke

Bakgrunn
Etter å ha gått på grunn- og videregående skoler i Fatumaca, sluttet han seg til salesianerordenen]] 31. mai 1990. Han studerte filosofi og teologi i Manila på Filippinene. Den 19. mars 1997 avla han sine evige løfter.

Prest
Han ble presteviet den 18. desember 1998.

Fra 1999 til 2004 og igjen 2007 til 2014 var da Silva novisemester for salesienerne. Fra 2005 studerte han i Roma for et lisensiat i spiritualitet ved Università Pontificia Salesiana. Fra 2009 til 2014 var han direktør for den tekniske skole Nossa Senhora de Fátima i Fatumaca. I 2015 ble han provinssuperior for salesianerne i Øst-Timor og Indonesia.

Biskop av Díli
Den 30. januar 2016 ble han utnevnt av pave Frans til biskop av Dili. Han ble bispeviet 19. mars 2016 i en friluftsseremoni ved katedralen i Díli av den apostoliske nuntius Joseph Salvador Marino; medkonsekrantene var biskop Basílio do Nascimento av Baucau og biskop Norberto do Amaral av Maliana.

Han etterfulgte biskop Alberto Ricardo da Silva, som døde av hjernekreft 2. april 2015.

Da Silva lanserte i 2018 en pilegrimsreise rundt til viktige religiøse steder i Øst-Timor, og sa da at «det er på tide at kirken og regjeringen å enes og utvikler former for religiøs turisme som er rik ikke bare på den åndelige side, men også hva angår de sosiale, økonomiske, kulturelle og historiske aspekter.» Landet hadde begynt å utvikle religiøs turisme for å gi den skjøre økonomien et sårt tiltrengt løft.

I mai 2018 ble politiet i Dili satt i beredskap etter å ha fått vite om potensielle angrep fra islamske ekstremister på kirker så vel som mot biskop da Silva etter de nylige valgene i landet.

Erkebiskop av Díli
I september 2019 utnevnte pave Frans biskop Virgílio do Carmo da Silva til Øst-Timors første erkebiskop.

I mai 2022 ble det kunngjort at pave Frans ville gjøre da Silva til kardinal ved et konsistorium den 27. august 2022.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo Di Pietro  (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Jean-Louis Pierre Tauran (1943-2018) *1991
 Erkebiskop Joseph Salvador Marino (1953- ) *2008
 Erkebiskop Virgílio do Carmo da Silva (1967- ) *2016

Referanser 

Østtimoresiske kardinaler
Østtimoresiske katolske biskoper
Østtimoresiske medlemmer av katolske ordener
Salesianere
Linjen Rebiba
Personer etter føde- eller oppvekststed i Øst-Timor